TIGA syarikat kontraktor perkhidmatan kutipan sisa binaan masing-masing didenda RM15,000 oleh Mahkamah Sesyen Johor Bahru setelah mengaku bersalah membuang sisa pepejal di kawasan yang tidak dibenarkan di sekitar Johor Bahru, dari Julai 2018 hingga Januari tahun ini.

Hakim Wan Mohd Nor Hisham Wan Yaakob menjatuhkan hukuman itu ke atas Toh Loh Construction Sdn Bhd, Nine Three Three Renovation & Enterprise dan CK Kim Trading selepas ketiga-tiga syarikat itu, melalui wakilnya, mengaku bersalah setelah pertuduhan dibacakan secara berasingan di hadapan hakim.